20.11.2011 12:00 | Mexický boxer Julio César Chávez ml. obhájil v sobotu majstrovský titul verzie WBC v stredne ťažkej hmotnostnej kategórii, keď zdolal amerického vyzývateľa Petera Manfreda technickým knokoutom.
"Pracoval som na tom tvrdo, snažil som sa viac boxovať ako bojovať. Chvíľu mi trvalo dostať sa do toho, ale momentálne to už funguje dobre," povedal po zápase zatiaľ nezdolaný Mexičan, ktorý si vylepšil bilanciu na 44 víťazstiev a nula prehier. Američan Manfredo zvíťazil v 37 súbojoch a v siedmich prípadoch ťahal za kratší koniec. "Nešiel som svojou cestou. Súper mi rozdával tvrdé údery," dodal Manfredo.